open-index/open-wikipedia-markdown huggingface dataset:
ภาณุ สุวรรณโณ

**ภาณุ สุวรรณโณ** หรือ **อู** เป็นนักแสดงชายชาวไทย เกิดเมื่อวันที่ 9 มกราคม พ.ศ. 2520 ที่ โรงพยาบาลสุราษฎร์ธานี จังหวัดสุราษฎร์ธานี สำเร็จการศึกษาระดับปริญญาตรี จากคณะวิศวกรรมเครื่องกล มหาวิทยาลัยเอเชียอาคเนย์

อูยังเคยเป็นสมาชิกของวงโมโน เมื่อปี พ.ศ. 2546 ของค่ายอาร์เอสร่วมกับสิงโต นำโชค และสมาชิกคนอื่นอีก 2 คน โดยเป็นมือกลองและนักร้องนำของวง ก่อนจะแยกวงในเวลาต่อมา

## ผลงาน
### ผลงานละครโทรทัศน์
* ละครโทรทัศน์ทั้งหมดด้านล่างนี้ออกอากาศทางไอทีวี

* ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7

* ละครโทรทัศน์ทั้งหมดด้านล่างนี้ออกอากาศทางไทยพีบีเอส

* ละครโทรทัศน์ทั้งหมดด้านล่างนี้ออกอากาศทางช่อง 8

### ภาพยนตร์
* อุกกาบาต (2547) รับบท การิน
* มนต์รักร้อยล้าน (2547) รับบท ฉัตรชัย
* ครูแก (2547) รับบท นายแก
* ชื่อชอบชวนหาเรื่อง (2546)
* สาปเสือที่ลำน้ำกษัตริย์ (2545) รับบท วัน
* โรงแรมผี (นวนิยาย) (2545) รับบท วิสูตร
* 14 ตุลา สงครามประชาชน (2544) รับบท เสกสรรค์ ประเสริฐกุล

### มิวสิกวิดีโอ
*เพลง *รักคนอื่นไม่เป็น*
*เพลง ระยะสุดท้ายไม่มีจริง

### พิธีกร
* รายการ คนไทยหัวใจไม่ท้อ ทุกวันเสาร์ เวลา 09.00 - 09.25 น. ทางช่อง 5
* รายการ เที่ยวละไมไทยแลนด์เวิลด์ ทุกวันอาทิตย์ เวลา 05.00 - 05.30 น. ทางช่อง 3

## ผลงานเพลง
* อัลบั้ม Mono (ออกร่วมกับวงโมโน) (2546)

## รางวัลที่ได้รับ
* รางวัล ท็อปอวอร์ดสาขานักแสดงหน้าใหม่ยอดเยี่ยม ประจำปี 2546 จากละครเรื่อง แก้วตาหวานใจ ทางช่อง 7 โดยดาราวิดีโอ จัดโดย นิตยสาร ทีวีพูล
* รางวัลนักแสดงดีเด่น เป็นรางวัลสำหรับบุคคลที่เป็นตัวอย่างที่ดีสำหรับเยาวชน

## อ้างอิง

## แหล่งข้อมูลอื่น
* 

หมวดหมู่:นักแสดงชายชาวไทย
หมวดหมู่:พิธีกรชาวไทย
หมวดหมู่:บุคคลจากอำเภอเมืองสุราษฎร์ธานี
หมวดหมู่:บุคคลจากมหาวิทยาลัยเอเชียอาคเนย์
หมวดหมู่:บุคคลจากมหาวิทยาลัยเทคโนโลยีราชมงคลกรุงเทพ
หมวดหมู่:นักแสดงจากจังหวัดสุราษฎร์ธานี
จอมขวัญ ลีละพงศ์ประสุต

**จอมขวัญ ลีละพงศ์ประสุต** (เกิด 6 กุมภาพันธ์ พ.ศ. 2537)  เป็นนักแสดงหญิงชาวไทยเชื้อสายจีน อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ที่มีชื่อเสียงจากการรับบท "ฟ้าคราม" จากละครเรื่อง สืบสวนป่วนรัก

## ประวัติ
จอมขวัญเกิดเมื่อวันที่ 6 กุมภาพันธ์ พ.ศ. 2537 แต่เดิมเธอมีชื่อเล่นว่า *จี้* เพราะมีไฝที่คอตรงกับตำแหน่งของจี้พอดี ภายหลังได้เรียกเพิ่มเติมเป็น *จีจี้* เธอมีเชื้อสายไทย, จีน และอเมริกัน บิดาของเธอ นายแพทย์พงษ์ศักดิ์ เป็นชาวไทยเชื้อสายจีน กับมารดาชื่อ ศิรินธร เป็นลูกครึ่งไทย-อเมริกัน มีพี่ชายที่อายุห่างกับเธอห้าปีชื่อ จอมจันทน์ ลีละพงศ์ประสุต

จอมขวัญเข้ารับการศึกษาระดับชั้นอนุบาลจนถึงประถมศึกษาปีที่ 2 จากโรงเรียนเซนต์ปอลคอนแวนต์ ศรีราชา, ประถมศึกษาปีที่ 3 จากโรงเรียนสาธิตอุดม พัทยา, ประถมศึกษาปีที่ 4 จนถึงมัธยมศึกษาปีที่ 6 จากโรงเรียนสาธิตแห่งมหาวิทยาลัยเกษตรศาสตร์ โครงการการศึกษาพหุภาษา จังหวัดชลบุรี และระดับอุดมศึกษาจากมหาวิทยาลัยกรุงเทพ คณะคอมพิวเตอร์กราฟิกและมัลติมีเดีย

จอมขวัญได้เข้ามาทำงานในวงการบันเทิง ตั้งแต่วัยเด็ก ขณะที่กำลังศึกษาอยู่ชั้นประถมศึกษาปีที่ 2 ด้วยการเดินแบบ จนถึงชั้นประถมศึกษาปีที่ 5 หลังจากนั้นหยุดพักทั้งงานแสดงละครเวทีและเดินแบบ เมื่อเข้าเรียนในระดับมัธยมศึกษา ได้กลับมาทำงานอีกครั้ง และได้ถ่ายโฆษณาตัวแรกคือ *"แดนซ์ โรออน"* *"ดีพลัส"* และ *"แบรนด์ ซัมเมอร์แคมป์"* โดยที่บุคลากรจากไทยทีวีสีช่อง 3 เห็นจอมขวัญจากงานโฆษณา เลยติดต่อเข้ามาเป็นนักแสดงในสังกัด และให้เล่นละครเรื่องแรกคือเรื่อง *"ผยอง"* คู่กับ ฐากูร การทิพย์ แสดงไว้เมื่อปลายปี พ.ศ. 2551 แต่ไม่ได้ออกอากาศ โดยในตอนนั้นมีอายุ 14 ปี

หลังจากแสดงละครเรื่อง *สองผู้ยิ่งใหญ่* จบ จอมขวัญก็ไม่ได้รับงานแสดงอีก และออกจากวงการบันเทิงไปในปี พ.ศ. 2554

## ชีวิตส่วนตัว
จอมขวัญ สมรสกับศักดิ์ นานา  นักแข่งรถชาวไทย เมื่อวันที่ 8 กุมภาพันธ์ พ.ศ. 2556 หลังทั้งสองคบหากันเป็นเวลาเกือบ 4 ปี กับวัยของเจ้าบ่าวที่มากกว่าเจ้าสาว 19 ปี ทั้งนี้จอมขวัญได้เปลี่ยนไปนับถือศาสนาอิสลามตามสามี เมื่อต้นเดือนมิถุนายน พ.ศ. 2556 เธอได้ออกมาให้สัมภาษณ์พร้อมกับสามีว่ากำลังตั้งครรภ์บุตรคนแรกอยู่ มีบุตรสาวคนแรกชื่อมารีอา นานา (12 พฤศจิกายน 2556) และบุตรสาวคนที่สองชื่อเอ็มม่า นานา (19 มกราคม 2560)

## ผลงาน
### ละครโทรทัศน์
* ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

## อ้างอิง

หมวดหมู่:นักแสดงหญิงชาวไทย
หมวดหมู่:บุคคลจากวิทยาลัยนานาชาติ มหาวิทยาลัยกรุงเทพ
หมวดหมู่:นักแสดงจากจังหวัดชลบุรี
หมวดหมู่:ชาวไทยเชื้อสายจีน
หมวดหมู่:ชาวไทยเชื้อสายอเมริกัน
หมวดหมู่:บุคคลจากศาสนาพุทธที่เปลี่ยนไปนับถือศาสนาอิสลาม
หมวดหมู่:มุสลิมชาวไทย
หมวดหมู่:สกุลนานา
อาเจียว

**อาเจียว** (อักษรจีนตัวเต็ม: 阿嬌) ดารานักแสดงนักร้องสาวชาวฮ่องกง  เป็นที่รู้จักกันดีในฐานะนักร้องดูโอในวง ทวินส์ คู่กับ อาซา  อาเจียวเกิดเมื่อวันที่ 21 มกราคม ค.ศ. 1981 ที่ฮ่องกง มีชื่อจริงว่า **จง ซินถง** (อักษรจีนตัวเต็ม: 鍾欣桐, อักษรจีนตัวย่อ: 钟欣桐, พินอิน: zhōng xīntóng) มีชื่อภาษาอังกฤษว่า **จิลเลียน ชุง** (Gillian Chung)  มีชื่อเดิมว่า **จง เจียลี่** (อักษรจีนตัวเต็ม: 鍾嘉勵, พินอิน: Zhong Jia Li)

พ่อของเธอเสียชีวิตไปตั้งแต่เธออายุได้แค่ขวบเดียว  แม่จึงผู้เลี้ยงดูเธอมาคนเดียว ต่อมาแม่แต่งงานใหม่ เธอจึงมีน้องต่างพ่อที่อายุต่างกันถึง 12 ปี  เข้าสู่วงการบันเทิงหลังจากกลับจากปิดเทอมที่ออสเตรเลีย ด้วยการเป็นนางแบบที่ฮ่องกง ต่อมาบริษัทโมเดลลิ่งได้แนะนำเธอให้กับค่ายเพลง EEG ซึ่งได้ออกอัลบั้มในนามวง ทวินส์ คู่กับ อาซา ในปี ค.ศ. 2000 

อาเจียวจบปริญญาตรี สถาบัน William Angliss ประเทศออสเตรเลีย

ส่วนผลงานการแสดงในซีรีส์และภาพยนตร์เรื่องต่าง ๆ มีทั้งแสดงเดี่ยวและคู่กับอาซา ได้แก่ *[[Project A]]* คู่กับ จาง เหว่ยเจี้ยน ในปี ค.ศ. 2007, *[[ไซอิ๋ว]]* ในปี ค.ศ. 2002, *[[คู่พายุฟัด|The Twins Effect]], [[คู่พายุฟัด 2|The Twins Effect II]], [[5 พยัคฆ์ฟัดหยุดโลก|House of Fury]]* ในปี ค.ศ. 2005, *[[จิ้งจอกภูเขาหิมะ|Fox Volant of the Snowy Mountain]]* ในปี ค.ศ. 2006 เป็นต้น

ในต้นปี ค.ศ. 2008 อาเจียวมีข่าวอื้อฉาวว่ามีรูปถ่ายและคลิปวิดีโอหลุด ในเชิงวาบหวิว ที่ถ่ายโดย เฉิน กวานซี อดีตแฟนเก่าของเธอ (ในรูปเซ็ตนี้ยังมี จาง ป๋อจือ นักแสดงสาวชื่อดังอีกคนร่วมอยู่ด้วย) ซึ่งเหตุการณ์นี้ทำให้เธอสะเทือนใจไม่น้อย  และต้องใช้เวลาอยู่ระยะหนึ่งถึงจะกลับาทำงานในวงการบันเทิงต่อได้

## อ้างอิง

## แหล่งข้อมูลอื่น
* เว็บไซต์อย่างเป็นทางการ

 
หมวดหมู่:นักแสดงหญิงชาวฮ่องกง
หมวดหมู่:นักร้องหญิงชาวฮ่องกง
ท่าอวกาศยานบัยโกเงอร์

thumb|250px|แผนที่แสดงตำแหน่งที่ตั้งของบัยโกเงอร์ในประเทศคาซัคสถาน

**ท่าอวกาศยานบัยโกเงอร์** (; ) หรือเรียกว่า **เตอเรียตัม** () เป็นศูนย์ส่งอวกาศยานแห่งแรกและใหญ่ที่สุดของโลก ตั้งอยู่ในเขตทะเลทรายทุ่งหญ้าสเตปป์ของประเทศคาซัคสถาน ห่างจากทะเลอารัลไปทางทิศตะวันออกราว 200 กิโลเมตร ทางเหนือของแม่น้ำซีร์ดาร์ยา ใกล้กับสถานีรถไฟเตอเรียตัม ที่ความสูง 90 เมตรเหนือระดับน้ำทะเล รัฐบาลรัสเซียเช่าศูนย์ดังกล่าวจากรัฐบาลคาซัคสถาน (จนถึง ค.ศ. 2050) และอยู่ภายใต้การบริหารร่วมกันขององค์การอวกาศสหพันธรัฐรัสเซียและกำลังป้องกันห้วงอากาศ-อวกาศรัสเซีย สหภาพโซเวียตสร้างศูนย์ดังกล่าวเมื่อปลายคริสต์ทศวรษ 1950 เป็นฐานปฏิบัติการโครงการอวกาศภายใต้โครงการอวกาศรัสเซียในปัจจุบัน บัยโกเงอร์ยังเป็นศูนย์ที่คับคั่ง โดยมีภารกิจทางพาณิชย์ ทางทหาร และทางวิทยาศาสตร์ถูกส่งจำนวนมากทุกปี 

วอสตอค 1 ยานอวกาศที่มีมนุษย์โดยสารขึ้นไปด้วยลำแรกในประวัติศาสตร์ ถูกส่งขึ้นสู่อวกาศจากหนึ่งในฐานส่งของบัยโกเงอร์ ซึ่งปัจจุบันเป็นที่รู้จักกันว่า "กาการินส์สตาร์ต" ตามชื่อของนักบินคือ ยูรี กาการิน เช่นเดียวกับดาวเทียมดวงแรกของโลก ดาวเทียมสปุตนิก 1

ท่าอวกาศยานบัยโกเงอร์ก่อตั้งขึ้นเมื่อวันที่ 2 มิถุนายน ค.ศ. 1955 โดยอดีตกระทรวงกลาโหมโซเวียต เดิมทีมันถูกสร้างขึ้นเพื่อใช้เป็นฐานปฏิบัติการของโครงการอวกาศของโซเวียต ทั้ง *[[ดาวเทียมสปุตนิก 1]]* ซึ่งเป็นดาวเทียมประดิษฐ์ดวงแรกและวอสตอค 1 ยานอวกาศที่มีมนุษย์โดยสารขึ้นไปด้วยลำแรกในประวัติศาสตร์ ถูกส่งขึ้นสู่อวกาศจากหนึ่งในฐานส่งของบัยโกเงอร์ ซึ่งปัจจุบันเป็นที่รู้จักกันว่า "กาการินส์สตาร์ต" เพื่อเป็นเกียรติแก่นักบินอวกาศชาวโซเวียตชื่อ ยูรี กาการิน ซึ่งเป็นนักบินของวอสตอค 1 และมนุษย์คนแรกในอวกาศ ภายใต้การบริหารของรัสเซียในปัจจุบัน บัยโกเงอร์ยังคงเป็นท่าอวกาศยานที่พลุกพล่าน โดยมีภารกิจเชิงพาณิชย์ การทหาร และวิทยาศาสตร์มากมายที่ส่งขึ้นทุกปี

## อ้างอิง

## แหล่งข้อมูลอื่น

* ท่าอวกาศยานบัยโกเงอร์ historical note  and historical pictures (2002) ที่ buran.ru – NPO Molniya, maker of Russian space shuttle Buran.
* ''RussianSpaceWeb.com'' on Baikonur.
* 360° interactive panoramas of Baikonur Cosmodrome.
* Baikonur: the town, the cosmodrome, the MetOp-A launch campaign.
* "World's Oldest Space Launch Facility: The Baikonur Cosmodrome". *Sometimes Interesting*. 26 พฤษภาคม 2014
* Nedelin Disaster. *RussianSpaceWeb.com*. 
* The official website of the city administration Baikonur. "Baikonur commemorated a test rocket and space technology". 
* The Russian Union Of Veterans. "Day of memory and grief". 

หมวดหมู่:สิ่งก่อสร้างตั้งแต่ พ.ศ. 2498
บัยโกเงอร์
ทางหลวงแผ่นดินหมายเลข 4035

**ทางหลวงแผ่นดินหมายเลข 4035 สายนาชุมเห็ด–โคกมะพร้าว**  มีจุดเริ่มต้นบนทางหลวงแผ่นดินหมายเลข 41 ที่ตำบลเวียงสระ อำเภอเวียงสระ จังหวัดสุราษฎร์ธานี สิ้นสุดที่ทางหลวงแผ่นดินหมายเลข 4009 บ้านโคกมะพร้าว ตำบลทุ่งหลวง อำเภอเวียงสระ ระยะทางประมาณ 2 กม โดยปัจจุบัน มีการยุบรวมสายทางกับทางหลวงหมายเลข 4009 แล้ว

## รายชื่อทางแยก
** (เริ่ม) ทางหลวงแผ่นดินหมายเลข 41 (ทางเหนือไปจังหวัดชุมพร ทางใต้ไปอำเภอทุ่งสง)
** (สิ้นสุด) ทางหลวงแผ่นดินหมายเลข 4009 ทางตะวันตกไปอำเภอพระแสงและจังหวัดกระบี่ ทางตะวันออกไปอำเภอเวียงสระ

## อ้างอิง

4035
4-4035
4035
4035
สุรชัย ศิริสูตร์

**อาจารย์สุรชัย ศิริสูตร์** (16 ตุลาคม ค.ศ. 1948 – ) หรือที่รู้จักกันในชื่อ **ชัย ศิริสูตร์** หรือ **อาจารย์ชัย** เป็นผู้ฝึกสอนศิลปะการต่อสู้ป้องกันตัว รวมทั้งเป็นผู้ก่อตั้งและเป็นนายกสมาคมมวยไทยแห่งสหรัฐอเมริกา และมีส่วนในความรับผิดชอบต่อการนำมวยไทยสู่สหรัฐอเมริกา เขาเกิดที่กรุงเทพมหานคร และได้รับการปลูกฝังให้มีความผูกพันต่อมวยไทยตั้งแต่อายุ 4 ปี

นอกจากนี้ เขามีโอกาสพบกับบรูซ ลี ในช่วงเดินทางไปสาธิตมวยไทยที่แพซาดีนา รัฐแคลิฟอร์เนีย ใน ค.ศ. 1969 ซึ่งบรูซ ลี กล่าวกับอาจารย์สุรชัยว่า "มวยไทยยอดเยี่ยมที่สุดในโลก"

## ประวัติ
สุรชัยเริ่มศึกษาวิชามวยไทยตลอดจนคาราเต้อย่างเป็นทางการเมื่ออายุได้หกปี เขาได้รับสายดำ จากสังกัดโชริน-ริวเมื่ออายุ 12 ปี ซึ่งเป็นช่วงเดียวกันกับที่เขาเริ่มเข้าสู่สังเวียนของมวยไทย อาจารย์ชัยเข้าแข่งขันมวยไทยมาเป็นจำนวน 72 ครั้งแล้วเกษียณตนเองจากการเป็นนักชกในปี ค.ศ. 1968 ก่อนที่จะเดินทางออกจากประเทศไทยเพื่อไปฝึกสอนวิชามวยไทยในสหรัฐอเมริกา

เมื่อมาถึงสหรัฐอเมริกาแล้ว อาจารย์ชัยได้ทำการตีสนิทและถ่ายทอดวิชาให้กับกลุ่มนักซิ่งมอเตอร์ไซค์ชื่อดังที่มีชื่อว่าเฮลส์ แองเจิลส์ โดยไม่รู้มาก่อนว่าพวกเขาเป็นใคร ก่อนที่ทางเอฟบีไอได้ทำการชี้แจงให้เขาได้รับทราบ ครั้นแล้ว อาจารย์ชัยได้เป็นอาสาสมัครในการฝึกอบรมตัวแทนเอฟบีไอ

ในช่วงคริสต์ทศวรรษ 1970 จนถึงต้นคริสต์ทศวรรษ 1980 อาจารย์ชัยได้ทำการฝึกสอนในวิทยาลัยของแคลิฟอร์เนียตอนใต้หลายแห่ง อาทิ ชาฟฟีคอลเลจ, แคลร์มอนท์เมนส์คอลเลจ และ แคลสเตทซานเบอร์นาร์ดิโน รวมถึงบริเวณนอกบ้านของเขาเอง ลูกศิษย์ในช่วงแรกของเขาประกอบด้วย จิม แวโนเวอร์, ไมค์ โกลบาค, เร็กกี แจ็คสัน, เกล็น เฮอร์นันเดซ, ดอน บอยด์ และรองประธานสมาคมมวยไทยของอาจารย์ชัย ที่มีชื่อว่า โทนี เกร็ค ซึ่งเป็นผู้ที่เข้ามาถึงประเทศไทยในปี ค.ศ. 1982 ในฐานะตัวแทนทีมอเมริกันคนแรกที่เข้าร่วมการแข่งขันในรายการมวยไทยเวิลด์แชมเปียนชิป

ในปี ค.ศ. 1978 ได้เริ่มฝึกสอนอาจารย์ศิลปะการต่อสู้ป้องกันตัวท่านหนึ่งที่มีชื่อว่าแดน อีโนซันโต โดยอีโนซันโตได้เป็นนักเรียนที่รับการฝึกในสนามหญ้าหลังบ้านของอาจารย์ชัย และอีโนซันโตก็ได้แนะนำให้อาจารย์ชัยร่วมสอนในหลักสูตรเจี๋ยฉวนเต้าของเขา ซึ่งช่วยให้อาจารย์ชัยได้ขยายความรู้ด้านมวยไทยในสหรัฐ และในระดับนานาชาติมากยิ่งขึ้น ในปี ค.ศ. 1983 อีโนซันโตได้แนะนำให้อาจารย์ชัยได้รู้จักกับทอม แลนดรี ซึ่งเป็นนักอเมริกันฟุตบอลทีมแดลลัส คาวบอยส์ ผู้ร่วมทำการก่อตั้งการแข่งขันมวยไทยนัดอุ่นเครื่องในช่วงก่อนฤดูกาลกับอาจารย์ชัย กระทั่งแลนดรีได้จากไปในปี ค.ศ. 1990

ปัจจุบัน อาจารย์สุรชัยยังคงดำเนินการสอนวิชามวยไทยที่ค่ายมวยไทยในรัฐออริกอน โดยในแต่ละปีมีนักเรียนกว่า 200 คนจากทั่วโลกเข้าร่วมหลักสูตร

## อ้างอิง

* Balicki, Ron. Gold, Steven (2007). *Jeet Kune Do: The Principles of a Complete Fighter*, HNL Publishing. ISBN 9-531766-3-0
* Kelly, Perry (2000). *Dan Inosanto: The Man, The Teacher, The Artist*, Paladin Press. ISBN 1-58160-079-8.
* Sirisute,Surachai. (1987).*Muay Thai Kickboxing*, Unique Publications. ISBN 978-0317543568 
* Van Schuyver, Mark and Villalobos, Pedro. (2002) *Fighting Strategies of Muay Thai: Secrets of Thailand's Boxing Camps*. Paladin Press. ISBN 978-1581603583

## ดูเพิ่ม
* แดน อีโนซันโต

## แหล่งข้อมูลอื่น
* Thai Boxing Association of the USA

หมวดหมู่:นักคาราเต้ชายชาวไทย
หมวดหมู่:นักมวยไทยชาวไทย
หมวดหมู่:ผู้ฝึกสอนมวยไทย
หมวดหมู่:ชาวไทยในสหรัฐ
หมวดหมู่:ผู้ฝึกศิลปะการต่อสู้จากกรุงเทพมหานคร
หมวดหมู่:บุคคลจากรัฐออริกอน
เริ่น เสียนฉี

**เริ่น เสียนฉี** (หรือที่นิยมเรียกว่า **เยิ่น เสียนฉี**) (อักษรจีนตัวเต็ม: 任賢齊, อักษรจีนตัวย่อ: 任贤齐, พินอิน: rèn xián qí) นักร้องและนักแสดงชาวไต้หวัน  เกิดเมื่อวันที่ 23 มิถุนายน ค.ศ. 1966 ที่จางฮั่ว ประเทศไต้หวัน มีชื่อภาษาอังกฤษว่า **ริชชี เริ่น** (Richie Ren) หรือ **ริชชี่ เจิ่น** (Richie Jen) มีชื่อเล่นที่เพื่อน ๆ นิยมเรียกว่า **เสี่ยวฉี**

เริ่น เสียนฉี จบการศึกษาที่วิทยาลัยเหวินฮัวด้านกายภาพ  มีงานอดิเรกคือขับรถแข่งและขี่จักรยานยนต์แข่ง เล่นกีตาร์, ฟลุตและฮาร์โมนิกา  เข้าสู่วงการบันเทิงด้วยการออกอัลบั้มในฐานะนักร้องที่ไต้หวัน เมื่อปี ค.ศ. 1990  มีชื่อเสียงโด่งดังที่ไต้หวัน ก่อนจะขยายชื่อเสียงไปยังฮ่องกงและจีนแผ่นดินใหญ่ 

ทางด้านผลงานการแสดง มีผลงานครั้งแรกในแบบภาพยนตร์ในปี ค.ศ. 1999 เรื่อง *[[ขอเพียง 5 วันให้ฉันรู้ใจเธอ|Fly Me To Polaris]]* ด้วยการแสดงคู่กับนางเอก จาง ป๋อจือ  ซึ่งเจ้าตัวแสดงเป็นหนุ่มใบ้ได้อย่างน่าประทับใจ ซึ่งภาพยนตร์ก็ประสบความสำเร็จอย่างงดงามและได้รับรางวัลไปหลายรางวัล, *[[พยัคฆ์สำอางผ่ากรุงโซล|Seoul Raiders]]* ในปี ค.ศ. 2005 และในส่วนของซีรีส์เรื่องต่าง ๆ อาทิ *[[มังกรหยกภาค 2|มังกรหยก ภาคจอมยุทธอินทรี]]* ซึ่งเจ้าตัวรับบทเป็น เอี้ยก้วย ในปี ค.ศ. 1998, *[[กระบี่เย้ยยุทธจักร]]* ในปี ค.ศ. 2000 และ *[[ชอลิ้วเฮียง]]* ในปี ค.ศ. 2001 ซึ่งถึงแม้ว่าจะได้รับเสียงวิจารณ์ว่าบุคคลิกไม่เหมาะสมก็ตาม

เริ่น เสียนฉี ได้ชื่อว่าเป็นพระเอกที่หน้าตาไม่หล่อ แต่นิสัยดี ในปี ค.ศ. 2007 ได้ร่วมกับเพื่อนนักแสดงคนอื่น ๆ เยี่ยมผู้ประสบพิบัติภัยที่มณฑลเสฉวน และในกลางปี ค.ศ. 2010 ได้ยกเลิกคอนเสิร์ตของตนเองที่ฟิลิปปินส์ เนื่องจากต้องการประท้วงรัฐบาลฟิลิปปินสืที่ปล่อยให้นักท่องเที่ยวชาวฮ่องกงถึง 8 คนเสียชีวิตทั้งหมดบนรถโดยสารที่กรุงมะนิลา ในวิกฤตการณ์จับกุมตัวประกัน

ชีวิตส่วนตัว มีบุตรชายที่เกิดในปี ค.ศ. 2008 กับภริยาที่คบหากันมาตั้งแต่สมัยเรียนมัธยม ถึงแม้ว่าจะไม่ได้จัดพิธีแต่งงานกันก็ตาม แต่ทั้งคู่ก็จดทะเบียนสมรสกันอย่างถูกต้องตามกฎหมาย 

## ภาพยนตร์

* Cops & Robbers (1991)
* Top Cool (1993)
* No Sir III (1994)
* A Bug's Life (1998)
* A Beautiful New World (1998)
* Gorgeous (1999)
* Fly Me To Polaris (1999)
* Summer Holiday (2000)
* Life Express (2002)
* Marry A Rich Man (2002)
* Summer I Love You (2002)
* Honesty (2003)
* Truth or Dare: 6th Floor Rear Flat (2003)
* Silver Hawk (2004)
* Elixir Of Love (2004)
* 20, 30, 40 (2004)
* Breaking News (2004)
* Seoul Raiders (2005)
* 2 Become 1 (2006)
* Exiled (2006)
* Happy Birthday (2007)
* Contract Lover (2007)
* Storm Rider Clash Of Evils (2008)
* Lady Cop & Papa Crook (2008)
* The Sniper (2009)
* Accident (2009)
* Fire Of Conscience (2010)
* Adventure Of The King (2010)
* Flirting Scholar 2 (2010)
* Punished (2011)
* May Day 3DNA (2011)
* Life Without Principle (2011)
* Legendary Amazons (2011)
* The Allure Of Tears (2011)
* Scheme With Me (2012)
* Will You Still Love Me Tomorrow? (2013)
* First of May (2014)

## อ้างอิง

* http://www.lovehkfilm.com/people/ren_richie.htm

## แหล่งข้อมูลอื่น

* เว็บไซต์ส่วนตัว 
* เพลงคั่น กั้ว ไหล Kan Guo Lai - Richie Ren 
* วิดีโอคลิปเพลงประกอบ ''กระบี่เย้ยยุทธจักร'' 

หมวดหมู่:นักแสดงไต้หวัน
หมวดหมู่:นักร้องไต้หวัน
หมวดหมู่:บุคคลจากจางฮว่า
รินเนะ

**รินเนะ** () เป็นชุดหนังสือการ์ตูนญี่ปุ่นเขียนขึ้นโดยรูมิโกะ ทากาฮาชิ เริ่มต้นตีพิมพ์ลงในนิตยสารโชเนนซันเดย์ ต่อมาจึงนำมารวมเล่มโดยสำนักพิมพ์ โชงะกุกัง ซีรีส์ชุดนี้เล่าถึงมามิยะ ซากุระ ซึ่งตอนเด็กเธอเกิดหลงเข้าไปในโลกวิญญาณจึงทำให้เธอมีพลังพิเศษที่สามารถมองเห็นคนที่ตายไปแล้ว และเพื่อนร่วมชั้นของเธอ โรคุโด รินเนะ ผู้คอยชี้แนะวิญญาณที่ยังคงหลงทางไม่ยอมไปเกิดใหม่ให้กลับขึ้นไปยังวงล้อแห้งวัฏสงสาร หนังสือการ์ตูนเรื่องนี้ได้ลิขสิทธิ์โดย  สยามอินเตอร์คอมิกส์ 

## เค้าโครงเรื่อง
มามิยะ ซากุระ เด็กสาวมัธยมปลายที่กลายมาเป็นคนที่สามารถมองเห็นวิญญาณได้ หลังจากที่เธอหลงเข้าไปในโลกของวิญญาณในตอนยังเด็ก พอเข้าเรียนมัธยมปลายเธอก็ต้องมาเจอกับเด็กหนุ่มผมแดงที่มีชื่อว่า รินเนะ ซึ่งนั่งติดกันในห้องเรียน รินเนะเป็นผู้คอยชี้แนะวิญญาณที่ยังไม่ยอมไปเกิดใหม่ ให้กลับขึ้นไปยังวงล้อแห่งวัฏสงสาร ซึ่งทั้งสองต้องก็ได้ร่วมด้วยช่วยกันชี้แนะวิญญาณ

## ตัวละคร
**โรคุโด รินเนะ [Rinne Rokudo]**
:ตัวเอกหลักของเรื่อง เด็กหนุ่มที่เป็นผู้คอยชี้แนะวิญญาณทียีงหลงทางไม่ยอมไปเกิดใหม่ให้กลับไปยังวงล้อแห่งวัฏสงสาร คุณยายของรินเนะเป็นยมทูต คุณปู่เป็นคนอาศัยอยู่ในตึกชมรมร้างอย่างอัตคัตขัดสน เมื่อทำหน้าที่ยมทูตเขาต้องใช้เครื่องมือซึ่งต้องซื้อจากโลกวิญญาณ ซึ่งมีราคาถูกจนไปถึงแพงมาก จนทำให้รินเนะต้องหมดเงินไปมาก

**มามิยะ ซากุระ [Sakura Mamiya]**
:ซากุระเป็นนางเอกของเรื่อง ซากุระเคยหลงทางไปในโลกวิญญาณในตอนเด็ก แต่ได้ความช่วยเหลือกลับมาจากทามาโกะ(คุณยายของรินเนะ) และได้ความสามารถในการมองเห็นวิญญาณ

**ทามาโกะ [Tamako]**
:เป็นคุณยายของรินเนะอดีตยมทูตผู้เคยช่วยเหลือซากุระตอนเด็กที่หลงทางในโลกวิญาณให้กลับออกมา

**โรคุมอน [Rokumon]**
:ภูตแมวดำผู้ช่วยยมทูต มีความตั้งใจจริงที่จะมาเป็นผู้รับใช้ของรินเนะ

**มาซาโตะ [Mashato]**
:ศัตรูของรินเนะเป็นปิศาจที่คอยล่าวิญญาญมาลงนรก แค้นรินเนะตั้งแต่เด็กๆ และคอยตามล้างแค้นเรื่อยมา

**จูนมอนจิ ซึบาสะ [Tsubasa Jumonji]**
:เด็กหนุ่มที่เพิ่มย้ายมาเรียนห้องเดียวกับรินเนะ ที่บ้านทำอาชีพปราบผี ตอนที่ยังเด็กเคยตกหลุมรักซากุระ เป็นคนจริงจังทั้งในเรื่องความรักและงานปราบผี ก็เลยจงเกลียดจงชังรินเนะเป็นอย่างมาก

**มิโฮ [Miho]**
:เป็นเพื่อนรักของซากุระ เป็นคนที่ชอบเรื่องเกี่ยวกับภูตผีปีศาจ

**ริกะ [Rika]**
:เป็นเพื่อนรักของซากุระที่ธรรมดาและจริงใจ แต่ออกจะขี้เหนียวไปหน่อย

## วันที่ออกจำหน่าย

## เสียงตอบรับ
หนังสือการ์ตูน รินเนะ มีการวางขายฉบับลิขสิทธิ์ในประเทศไทยโดย สยามอินเตอร์คอมิกส์   ในขณะที่ปัจจุบันยังไม่มีลิขสิทธิ์อนิเมะรินเนะในไทย

## อ้างอิง

## แหล่งข้อมูลอื่น
* เว็บไซต์อนิเมะรินเนะอย่างเป็นทางการ
* เว็บไซต์อนิเมะรินเนะอย่างเป็นทางการของเอ็นเอชเค 
* ข้อมูลมังงะรินเนะ ที่อนิเมะนิวส์เน็ตเวิร์ก
* ข้อมูลอะนิเมะรินเนะ ที่อนิเมะนิวส์เน็ตเวิร์ก
* รินเนะในเว็บไซต์การข่าวผลงานการ์ตูนของรูมิโกะ ทากาฮาชิ รูมิคเวิลด์(แฟนคลับ)

ร
ร‎
ร
ร
หมวดหมู่:งานเขียนของรูมิโกะ ทากาฮาชิ
เพลงชาติอาร์เจนตินา

thumb|การถอดเสียงเปียโนภาษาฝรั่งเศสโดย Luis Messemaeckers ซึ่งตีพิมพ์ในปี พ.ศ. 2365 เป็นโน้ตเพลงที่เก่าแก่ที่สุดที่พบในเพลงชาติอาร์เจนตินานอกประเทศอาร์เจนตินา
**เพลงชาติอาร์เจนตินา** () เป็นเพลงชาติของอาร์เจนตินา เนื้อร้อง ประพันธ์โดย Vicente López y Planes, และ เรียบเรียงทำนองโดย Blas Parera. ต่อมาประกาศรับรองผลงานชิ้นนี้ ใช้เป็นเพลงชาติอย่างเป็นทางการ เมื่อวันที่ 11 พฤษภาคม, พ.ศ. 2356, 3 ปีภายหลังเหตุการณ์ปฏิวัติเดือนพฤษภาคม "May Revolution" (*Revolución de Mayo*) ; ซึ่งวันที่ 11 พฤษภาคม ได้กำหนดให้เป็น *วันเพลงชาติ* ของอาร์เจนตินา

## ประวัติ
[thumb|250px|การบรรเลงเพลงชาติอาร์เจนตินาครั้งแรก. ภาพเขียนสีน้ำมัน โดย [Pedro Subercaseaux.]]

## การบรรเลงเพลงชาติ
บรรเลงเพลงชาติ สามารถกระทำได้ในทางสาธารณะ เช่น งานรัฐพิธี, พิธีการทางทหาร. สถานีวิทยุและโทรทัศน์ทุกช่อง ต้องบรรเลงเพลงชาติในช่วงปิดสถานีของทุกวัน, รวมถึงวันหยุดราชการ มีการบรรเลงเพลงชาติในช่วงเวลาเที่ยงคืน และ เที่ยงวัน.

ข้อบังคับว่าด้วยเพลงชาติอยู่ภายใต้ กฎหมายอาร์เจนตินา ฉบับที่ 10302/1944.

### เพลงชาติฉบับสังเขป
เนื่องจากเพลงชาติอาร์เจนตินาฉบับพิธีการ (ซึ่งมีความยาว 3 นาที 33 วินาที) มีความยาวของเนื้อร้องมากเกินไป ดังนั้นในการแข่งขันกีฬาระหว่างประเทศ เช่น กีฬาโอลิมปิก ฟุตบอล มวยสากลอาชีพ และ รักบี้ชิงแชมป์โลก จึงใช้เพลงชาติฉบับสังเขป (ซึ่งมีความยาว 1 นาที 6 วินาที) โดยบรรเลงในท่อนดนตรีนำ และบทประสานเสียง (coda) แม้เพลงชาติฉบับสังเขปนี้จะไม่ได้รับการยอมรับจากกฎหมายอาร์เจนตินา เพลงชาติฉบับสังเขปนิยมใช้ในการแข่งขันกีฬา หรือพิธีการที่ไม่เป็นทางการ และ ในงานพิธีการ อาจใช้เพลงชาติฉบับสังเขปบรรเลงเป็นเพลงคำนับสำหรับประธานาธิบดี และ นายกรัฐมนตรีของอาร์เจนตินาแทน 

การบรรเลงเพลงชาติหลายรูปแบบทั้งฉบับสังเขป และ ฉบับปกติ จะบรรเลงดังนี้: 
* ฉบับสังเขป ดนตรีนำล้วน
* ฉบับกึ่งทางการ ดนตรีนำ และ บทประสานเสียง 

## บทร้อง
### เนื้อร้องบรรเลงบทนำ
ดินแดนทั้งสาม (กาตามาร์กา, รัฐลาริโอฆา และ รัฐซานเตียโกเดลเอสเตโร) ในช่วงทศวรรษที่ 1950 ได้มีการขับร้องเนื้อเพลงท่อนบรรเลงบทนำ เนื้อร้องบทร้องดังกล่าวไม่มีความเกี่ยวข้องกับเพลงชาติฉบับดั้งเดิม: 

### ที่มาและข้อถกเถียง
ในช่วงแรก ถือว่าเป็นผู้เขียนนิรนามที่ไม่เปิดเผย แต่การสอบสวนในภายหลังพบว่า จดหมายฉบับนี้เขียนโดย Antonio Dellepiane เมื่อ ค.ศ. 1929 ซึ่งเป็นส่วนหนึ่งของการศึกษาประวัติศาสตร์และศิลปะเกี่ยวกับเพลงชาติ . 
ข้อพิสูจน์ดังกล่าว ผู้เขียนบางคนได้วิพากษ์วิจารณ์จดหมายฉบับนี้ ถือว่าตรงกันข้ามกับรูปแบบ และ จิตวิญญาณของเพลงสวดดังเดิม ต่างจากแนวคิดดนตรีวิทยา ซึ่งใกล้เคียงกับอุดมการณ์ของชาตินิยมคาทอลิก.

### เนื้อร้องฉบับดั้งเดิม
ข้างล่างนี้ แสดงเนื้อร้องฉบับดั้งเดิม, มาจากบทกวีที่มีชื่อว่า ***Marcha Patriótica (มาร์ชรักชาติ) :***

### เนื้อร้องร่วมสมัย

ข้างล่างนี้ แสดงเนื้อร้องเพลงชาติอาร์เจนตินา ฉบับร่วมสมัย, ประกาศใช้อย่างเป็นทางการเมื่อ พ.ศ. 2467, โดยตัดเนื้อร้องที่เกี่ยวข้องกับการต่อสู้ปลดแอกจากอาณานิคมสเปน.

## สื่อ

## อ้างอิง

### เชิงอรรถ

### บรรณานุกรม

## แหล่งข้อมูลอื่น
; แหล่งรวบรวมข้อมูลและไฟล์เสียง
* (long).mp3 Argentine National Anthem MP3
* Argentine National Anthem MP3 
* Argentine National Anthem MP3 
* Listen in the Quechua language
* ประวัติเพลงชาติอาร์เจนตินา อย่างสังเขป 
; วีดิทัศน์

หมวดหมู่:วัฒนธรรมอาร์เจนตินา
หมวดหมู่:เพลงชาติ
หมวดหมู่:เพลงภาษาสเปน
วัดคุ้งยางใหญ่

**วัดคุ้งยางใหญ่**เป็นวัดในสังกัดของคณะสงฆ์มหานิกาย ที่มีประวัติความเป็นในนับแต่ครั้งอดีต และศูนย์กลางของชุมชนชาวพุทธที่มีประวัติความเป็นมาตั้งแต่ครั้งกรุงสุโขทัย ที่วัดคุ้งยางใหญ่พระพุทธรูปศิลปสุโขทัย ที่เป็นมรดกตกทอดมาจนกระทั่งทุกวันนี้ เป็นพระพุทธรูปปางมารวิชัย จำนวน 3 องค์ ที่ชาวบ้านสวนเรียกว่า "หลวงพ่อสามพี่น้อง" ซึ่งเป็นสิ่งการะและเคารพของชาวบ้านสวนนับแต่ครั้งอดีต

## ประวัติ
วัดคุ้งยางใหญ่เป็นวัดที่มีประวัติการสร้างตั้งแต่ประมาณ พ.ศ. 1920  ได้รับพระราชทานวิสุงคามสีมาแล้วตั้งแต่ประมาณ พ.ศ. 1920 เป็นวัดที่เกิดจากการร่วมใจกันสร้างโดยประชาชน   ซึ่งตรงกับรัชสมัยพระยาลือไท หรือพระมหาธรรมราชาที่ 2 (พ.ศ. 1911-1942) พระมหากษัตริย์แห่งอาณาจักรสุโขทัยลำดับที่ 7 ซึ่งเป็นช่วงตอนปลายของอาณาจักรสุโขทัย 

### ที่ตั้ง
วัดคุ้งยางใหญ่ ตั้งอยู่บริเวณเทศบาลตำบลบ้านสวน อันเป็นที่ตั้งตลาดอันเป็นศูนย์กลางการค้าในชุมชน มีที่ดินตั้งวัด จำนวน 19 ไร่ 2 ตารางวา ทิศเหนือติดกับตลาดบ้านสวน ทิศตะวันออกติดกับคลองสาธารณะและชุมชนบ้านหน้าโบสถ์ ซึ่งตั้งอยู่คนละฝั่งคลองกับวัด ด้านทิศใต้ติดกับชุมชน ด้านทิศตะวันตกจะติดกับถนนสาธารณะที่เชื่อมระหว่างบ้านสวนกับอำเภอศรีสำโรง โดยมีสถานีตำรวจภูธรบ้านสวน สถานีอนามัย และที่ทำการไปรษณีย์บ้านสวนตั้งอยู่บริเวณเยื้องกับหน้าวัด

### ถาวรวัตถุ
# อุโบสถ
# ศาลาการเปรียญ
# วิหารหลวงพ่อสามพี่น้อง
# วิหารหลวงพ่อเกี่ยว โกวิโท
# กุฎิที่พักสงฆ์
# ฌาปนสถาน/ศาลาคู่เมรุ
# หอกลอง/หอระฆัง
# ที่ตั้งของพิพิธภัณฑ์พื้นบ้าน
# ที่ตั้งห้องสมุดชุมชนประจำเทศบ้านสวน (ดำเนินการโดยเทศบาลตำบลบ้านสวน)
### ลำดับเจ้าอาวาส
# พระอธิการแป๊ะ    ดำรงตำแหน่งระหว่าง พ.ศ. 2456-2494
# พระครูวิมลกิจโกศล (เกียว  โกวิโท) ดำรงตำแหน่งระหว่าง พ.ศ. 2494-2536 
# พระครูอดุลวราภรณ์ (บุญธรรม วราโภ) พ.ศ. 2536-พ.ศ.2558 (แต่งตั้งเป็นเจ้าอาวาสเมื่อวันที 1 เมษายน พ.ศ. 2537)
# พระครูสมุห์จักรินทร์  จตฺตมโล 


### กิจกรรมพิเศษ

## เว็บไซต์เกี่ยวข้อง

* เว็บไซต์สำนักงานวัฒนธรรมจังหวัดสุโขทัย 
* เว็บไซต์บ้านสวนดอตเน็ต โดยดิเรก ด้วงลอย(พลอยบุตร)

## อ้างอิง

* วัดไทย

คุ้งยางใหญ่
ชาวพอลินีเชีย

**ชาวพอลินีเชีย** () เป็นกลุ่มชาติพันธุ์ที่พูดภาษาพอลินีเชียและอาศัยอยู่ในพอลินีเชีย (ฮาวาย ตาฮิตี ซามัว รวมไปถึงชาวมาวรีในนิวซีแลนด์)

## ดูเพิ่ม
* พอลินีเชีย

หมวดหมู่:เขตโอเชียเนีย

หมวดหมู่:ชนพื้นเมือง
พ
พ‎
พ‎‎
หมวดหมู่:กลุ่มชาติพันธุ์
หมวดหมู่:กลุ่มชาติพันธุ์ในโอเชียเนีย
หมวดหมู่:พอลินีเชีย
วัดคูหาสุวรรณ

**วัดคูหาสุวรรณ** มีประวัติความเป็นมาตั้งแต่ครั้งกรุงสุโขทัยเป็นราชธานี  ตั้งอยู่ริมแม่น้ำยมด้านทิศตะวันตก ตรงข้ามกับวัดราชธานี  เป็นวัดที่หลวงพ่อห้อม อมโร พระราชพฤฒาจารย์ เคยดำรงตำแหน่งอดีตเจ้าอาวาส และอดีตเจ้าคณะจังหวัดสุโขทัยหลวงพ่อห้อม อมโร เป็นศิษย์ของหลวงพ่อสมฤทธิ์ เทโว แห่งวัดฤทธิ์ศิริราษฎร์เจริญธรรม ที่เป็นศิษย์สายตรงของ สมเด็จพระพุฒาจารย์ (โต พฺรหฺมรํสี) อีกชั้นหนึ่ง

## ประวัติ
**วัดคูหาสุวรรณ**สร้างขึ้นตั้งแต่รัชสมัยพระยาไสสือไทราว พ.ศ. 1920 เดิมชื่อ “วัดโพธานี” ต่อมาใช้ “วัดคูหาสุวรรณาราม” โดยถือเอาเหตุที่มีถ้ำอยู่หน้าวัด ครั้งถึง พ.ศ. 2480 คงใช้เพียงนามว่า “วัดคูหาสุวรรณ” มาจนทุกวันนี้ เป็นวัดที่มีความสำคัญในฐานะเป็นศูนย์กลางของชุมชน รวมทั้งเป็นศูนย์กลางในการบริหารกิจการคณะสงฆ์นับแต่อดีตนับแต่พระครูศุขวโรทัย (ประดับ) อดีตเจ้าคณะเมืองสุโขทัย และพระราชพฤฒาจารย์ (ห้อม อมโร) อดีตเจ้าคณะจังหวัดสุโขทัย ก็มีวัดคูหาสุวรรณเป็นศูนย์กลางในการบริหารกิจการคณะสงฆ์ในช่วงเวลาดังกล่าว 

พระยารณชัยชาญยุทธ (ครุฑ หงษ์สนันท์) เป็นบุคคลต้นรัชสมัยพระบาทสมเด็จพระจอมเกล้าเจ้าอยู่หัว เมื่อ พ.ศ. 2442 ดำรงตำแหน่งเจ้าเมืองกิตติมศักดิ์  เป็นผู้นำในการสร้างโบสถ์วัดคูหาสุวรรณ (วัดตระพังทอง และศาลาการเปรียญวัดไทยชุมพล)
## ศิลปวัตถุและศาสนสถาน
* พระพุทธรูปสัมฤทธิ์ปางลีลา ศิลปสมัยสุโขทัย ขนาด 1.8 เมตร 
* ศาลาการเปรียญ ที่สร้างในสมัยหลวงพ่อห้อม อมโร 
* อุโบสถ (ดำเนินการบูรณะปรับปรุงใหม่)
* กุฎิที่พักสงฆ์ 
* ศาลาธรรมสังเวช / เมรุ
* วิหารหลวงพ่อขาว

## ทำเนียบเจ้าอาวาส
* พระปลัดทองดี (ไม่ทราบปีที่ดำรงตำแหน่ง)
* thumb|พระราชพฤฒาจารย์ (ห้อม อมโร) อดีตเจ้าอาวาสวัดคูหาสุวรรณ และอดีตเจ้าคณะจังหวัดสุโขทัย ระหว่าง ๒๕๒๙ ๒๕๔๑พระอาจารย์มุก (ไม่ทราบปีที่ดำรงตำแหน่ง)
* พระปลัดทองสุก (ไม่ทราบปีที่ดำรงตำแหน่ง)
* พระปลัดทิพย์ (ไม่ทราบปีที่ดำรงตำแหน่ง)
* พระครูสุขวโรทัย (ประดับ อินฺทโชโต) พ.ศ. 2439-2477  
* พระราชพฤฒาจารย์(หลวงพ่อห้อม อมโร) พ.ศ. 2478-2541  พ.ศ. 2529 ดำรงตำแหน่งเจ้าคณะจังหวัดสุโขทัย 5 ธันวาคม พ.ศ. 2539 เป็น พระราชาคณะชั้นราช ที่ พระราชพฤฒาจารย์   
* พระครูปลัดชาญณรงค์  โชติธมฺโม หรือต่อมาเป็นพระครูสุธรรมไพโรจน์ (รักษาการเจ้าอาวาส) พ.ศ. 2541
* พระครูวิบูลย์ศุภกิจ (ละมูล อํสุธโร) พ.ศ. 2541-
* พระครูโสภิตกิจจานุกูล (ชั้น อุปสนฺโต) รองเจ้าอาวาส

#### มูลนิธิพระราชพฤฒาจารย์ (ห้อม อมโร)
* จัดตั้งมูลนิธิ "มูลนิธิพระราชพฤฒาจารย์ (ห้อม อมโร)"  ตามประกาศนายทะเบียนมูลนิธิ จังหวัดสุโขทัย เรื่อง จดทะเบียนจัดตั้งมูลนิธิ "มูลนิธิพระราชพฤฒาจารย์ (ห้อม อมโร)" ปรากฏในราชกิจจานุเบกษา เมื่อ ๔ ส.ค. ๒๕๔๑  เล่ม ๑๑๕ ตอนที่ ๖๒ ง หน้า ๑๑๔ ที่ตั้งวัดคูหาสุวรรณ 

## สมณศักดิ์

* พระครูสุขวโรทัย (ห้อม อมโร) พ.ศ. 2439-2477 
* พระสุขวโรทัย (ห้อม อมโร) พระราชาคณะชั้นสามัญ
* พระราชพฤฒาจารย์(หลวงพ่อห้อม อมโร) พ.ศ. 2478-2541  พ.ศ. 2529 ดำรงตำแหน่งเจ้าคณะจังหวัดสุโขทัย 5 ธันวาคม พ.ศ. 2539 เป็น พระราชาคณะชั้นราช ที่ พระราชพฤฒาจารย์  

## อ้างอิง

คูหาสุวรรณ
แอนนาเบ็ธ เชส

**แอนนาเบ็ธ เชส** () เป็นตัวละครหลักจากหนังสือวรรณกรรมเยาวชนชุดเพอร์ซีย์ แจ็กสัน โดย ริก ไรออร์ดัน แสดงโดย อเล็กซานดร้า ดาแดริโอ ในภาพยนตร์เพอร์ซีย์ แจ็กสันกับสายฟ้าที่หายไป

แอนนาเบ็ธเป็นบุตรีของอธีนา เทพีแห่งภูมิปัญญากับนายเฟรดอริก เชส ศาสตราจารย์มหาวิทยาลัย และเป็นเพื่อนสนิทของเพอร์ซีย์ แจ็กสัน ต่อมาก็เป็นแฟนสาวของเพอร์ซีย์
ลักษณะ ดวงตาสีเทาพายุ ผมสีบลอนด์หยิกลอน ผิวสีแทน

หมวดหมู่:ตัวละครในเพอร์ซีย์ แจ็กสัน
ปวีณา ตันฑ์ศรีสุโรจน์

**ปวีณา ตันท์ศรีสุโรจน์** หรือ **ปริษา ครบนพรัตน์** (ชื่อเล่น: ปอย) เป็นนักแสดงชาวไทย เกิดเมื่อวันที่ 9 ตุลาคม พ.ศ. 2522 เป็นชาว จังหวัดตรัง ศึกษาระดับมัธยมที่โรงเรียนสภาราชินี จังหวัดตรัง สำเร็จการศึกษาระดับปริญญาตรีจาก คณะนิเทศศาสตร์ มหาวิทยาลัยรังสิต (สาขาวิทยุโทรทัศน์) และ สำเร็จการศึกษาปริญญาโทจาก คณะวารสารศาสตร์และสื่อสารมวลชน มหาวิทยาลัยธรรมศาสตร์ เป็นนักแสดงภายใต้สังกัด โพลีพลัส  ปัจจุบันหมดสัญญากับทางค่าย โพลีพลัสเป็นนักแสดงอิสระ และช่วยบริหารงานห้างสรรพสินค้าของสามี และยังดำรงตำแหน่ง ผู้พิพากษาสมทบ ประจำศาลเยาวชนและครอบครัว จังหวัดนครราชสีมา 

## ชีวิตส่วนตัว
เมื่อวันที่ 12 มีนาคม ปี 2555 ปอยได้เข้าพิธีสมรส กับ กฤษฎิ์ธเนศ ครบนพรัตน์ นักธุรกิจรายใหญ่นอกวงการ โดยจัดงานแต่งงานที่จังหวัดนครราชสีมา โดยมีเพื่อนดารานักแสดงและผู้ใหญ่ในวงการบันเทิงเข้าร่วมงานกันเป็นจำนวนมาก ปัจจุบันมีลูกสาวแล้ว 1 คนชื่อด.ญ.โมนารินทร์ ครบนพรัตน์ ชื่อเล่นชื่อโมนา

## ผลงาน
### ละครโทรทัศน์
* 2544 กลิ่นสีและกาวแป้ง
* 2545 เจ้าชายหัวใจเกินร้อย รับบท แองจี้
* 2545 Girl Club รับเอาคืน
* 2546 กลิ้งไว้ก่อนพ่อสอนไว้
* 2546 เหยี่ยวสาวมือใหม่
* 2547 ขอพลิกฟ้าตามล่าเธอ รับบท ธัญญ่า
* 2547 นางสาวจริงใจ กับ นายแสนดี รับบท เปิ้ล
* 2548 เสน่ห์รักนางซิน รับบท ปริตา
* 2548 สองเรานิรันดร รับบท นิรชา (รับเชิญ)
* 2549 อมฤตาลัย รับบท เสาวภาพรรณ
* 2549 คมรัก คมเสน่หา รับบท อิงฟ้า ทางช่องไอทีวี
* 2550 บุพเพเล่ห์รัก รับบท ปารณีย์ 
* 2552 สะใภ้ไกลปืนเที่ยง รับบท แพทตี้ แพทริเซีย  ช่อง 3
* 2553 พระจันทร์ลายพยัคฆ์ รับบท จอมขวัญ ช่อง 7
* 2553 คู่กิ๊กพริกกะเกลือ (รับเชิญ) ช่อง 7
* 2553 วิวาห์ว้าวุ่น (นักแสดงรับเชิญ) ช่อง 3
* 2553 ส.อ.ว.ห้อง  2 รุ่น 44 ทางทีวีไทย
* 2554 หลวงตามหาชน (นักแสดงรับเชิญ) ช่อง 3
* 2556 เซน...สื่อรักสื่อวิญญาณ 
รับบท อัมพร (รับเชิญตอน จอมบงการ) ช่อง5
* 2556 ผู้ชนะสิบทิศ  ช่อง 8 รับบท นางตองสา
* 2564 พระจันทร์ซ่อนดาว รับบท เหมยฮัว (ฉายออนไลน์​) ช่อง 3
### รายการ
• 2563 รายเสือสิงห์กระทิงเเซบ ช่อง3HD

•  2563 รายการมุมโปรด ช่องThairath Tv
* 2564  รายการ ต้มยำอัมรินทร์ ช่อง อัมรินทร์tv
* 2565  รายการ คุยแซบโชว์ ช่องone31
* 2566 รายการ โต็ะนี้มีจอง ช่อง workpiont 23

## อ้างอิง

หมวดหมู่:บุคคลจากอำเภอปะเหลียน‎
หมวดหมู่:บุคคลจากโรงเรียนสภาราชินี จังหวัดตรัง
หมวดหมู่:บุคคลจากวิทยาลัยนิเทศศาสตร์ มหาวิทยาลัยรังสิต
หมวดหมู่:บุคคลจากคณะวารสารศาสตร์และสื่อสารมวลชน มหาวิทยาลัยธรรมศาสตร์
หมวดหมู่:นักแสดงหญิงชาวไทย
หมวดหมู่:นักแสดงจากจังหวัดตรัง
จอห์นนี มาร์

**จอห์นนี มาร์** () เกิดเมื่อวันที่ 31 ตุลาคม ค.ศ. 1963 เป็นนักแต่งเพลง มือกีต้าร์, คีย์บอร์ด, นักเล่นออร์แกนปาก และ เป็นนักร้อง สัญชาติอังกฤษ เป็นอดีตสมาชิกเดอะสมิธส์ และ เขาเคยเข้ารวมวงอิเล็กทรอนิก, เดอะ เดอะ, และ โมเดสต์เมาส์ ในปี 2008 เขาได้เข้าร่วมวง เดอะคริบส์
 
## แหล่งข้อมูลอื่น
* เว็บไซต์อย่างเป็นทางการ
* Manchester v Cancer official concert website

หมวดหมู่:นักดนตรีชาวอังกฤษ
หมวดหมู่:นักดนตรีจากแมนเชสเตอร์
แกรนทูริสโม (อัลบั้ม)

**แกรนทูริสโม** () เป็นอัลบั้มชุดที่สี่ของวงเดอะคาร์ดิแกนส์ ออกจำหน่ายเมื่อวันที่ 1 ตุลาคม พ.ศ. 2541 และ เดือนพฤศจิกายน พ.ศ. 2541 ในอเมริกา ในอัลบั้มชุดนี้ได้เปิดตัวซิงเกิล "My Favourite Game" แล้วยังเป็นเพลงอินโทรที่ปรากฏในวิดีโอเกม แกรนทัวริสโม 2 

## รายชื่อเพลง

# "Paralyzed" (Nina Persson, Peter Svensson) – 4:54
# "Erase/Rewind" (Persson, Svensson) – 3:35
# "Explode" (Persson, Svensson) – 4:04
# "Starter" (Persson, Svensson) – 3:49
# "Hanging Around" (Persson, Svensson) – 3:40
# "Higher" (Persson, Svensson) – 4:32
# "Marvel Hill" (Persson, Magnus Sveningsson, Svensson) – 4:16
# "My Favourite Game" (Persson, Svensson) – 3:36
# "Do You Believe" (Persson, Svensson) – 3:19
# "Junk of the Hearts" (Persson, Sveningsson, Svensson) – 4:07
# "Nil" (Lars-Olof Johansson) – 2:18

## แหล่งข้อมูลอื่น
* Gran Turismo microsite
* The Cardigans' Complete Discography @ Marvelhill 2/6/2007: Link to discography page on Cardigans web site is down.
* The Cardigans' Complete Discography @ Rolling Stone 
* IFPI Sweden
*Polyhex UK chart information

หมวดหมู่:อัลบั้มเพลงในปี พ.ศ. 2541
จักซ์ทาโพสต์วิธยู

**"จักซ์ทาโพสต์วิธยู"** () เป็นซิงเกิลที่สิบสามของวง ซุเปอร์เฟอร์รีแอนิมัลส์ จากอัลบั้มชุด *[[ริงส์อะราวด์เดอะเวิลด์]]* ขึ้นชาร์ตซิงเกิลแห่งสหราชอาณาจักรอันดับสูงสุดที่ 14 เมื่อเดือนกรกฎาคมปี 2001

## อ้างอิง

หมวดหมู่:ซิงเกิลในปี พ.ศ. 2544
หนองสนม

**หนองสนม** ตั้งอยู่ทางทิศตะวันออกของตัวอำเภอสนม ถือเป็นสัญลักษ์ของอำเภอและเทศบาลตำบลสนม มีลักษณะ สี่เหลี่ยมผืนผ้า มีเนื้อที่ประมาณ 50 ไร่ เป็นสถานที่พักผ่อนหย่อนใจ และเป็นที่ตั้งของ **ศาลปู่ตาหนองสนม**  และไม่นานมานี้ ทางกระทรวงการท่องเที่ยวและกีฬาได้สนับสนุนงบประมาณ จำนวน 3 ล้านบาทถ้วน เพื่อปรับปรุงภูมิทัศน์ตาม โครงการปรับปรุงภูมิทัศน์หนองสนมให้เป็นแหล่งท่องเที่ยวประจำอำเภอสนม โดยจะทำเลียนแบบ  บึงแก่นนครและบึงพลาญชัย และพิพิธภัณฑ์สถานนครสนม

## โครงการปรับปรุงภูมิทัศน์หนองสนม
* โดยทำจากนโยบาย ของท่านายกเทศมนตรีเทศบาลตำบลสนม และ การท่องเที่ยวแห่งประเทศไทย เพื่อเป็นแหล่งท่องเที่ยวประจำอำเภอ โดยคิดเลียนแบบจากบึงแก่นนคร และ บึงพลาญชัย ส่วนมี่จะทำ เช่น
* ตกแต่งด้วยสวนดอกไม้ขนาดใหญ่ และพันธ์ไม้ต่างๆให้ร่มรื่น และปูพื่นหญ้า ให้ทั่วฝั่งหนองสนม และเทพื่นปูน ในส่วนพื้นที่ว่าง
* ปรังปรุงศาลปู่ตาหนองสนม เช่น เทพื้นปูนรอบศาล ซึ่งเป็นที่ที่ชาวสนมเคารพบูชามานาน
* พิพิธภัณฑ์สถานนครสนม เป็นพิพิธภัณฑ์ 1 ชั้น ติดแอร์ โดยทำเป็นสถานที่ เก็บประวัติบ้านสนม และของโบราณบ้านสนม
* ลานออกกำลังกาย และ สวนสุขภาพ เป็นสวนออกกำลังกาย เพื่อให้ประชาชนได้ออกกำลังกาย อันเป็นการเสริมสร้างพลานามัยแก่ชาวสนม
* อนุสาวรีย์ พระภักดีพัฒยากรณ์ เจ้าเมืองนครสนม โดยมีนโยบายมานานแล้ว แต่ไม่รู้ว่าจะสร้างที่ใหน จึงคิดสร้างที่ สวนสาธารณะหนองสนม

## อ้างอิงค์/แหล่งที่มา/เอื้อเฟื้อภาพ
* เว็บไซต์เทศบาลตำบลสนม
* เว็บสนม - ชุมชนออนไลน์ อำเภอสนม จังหวัดสุรินทร์ 
* ชุมชนออนไลน์สนม อ.สนม จ.สุรินทร์: หนองสนม ก่อยปรับภูมิทัศนใหม่
หมวดหมู่:จังหวัดสุรินทร์
หมวดหมู่:อำเภอสนม
ทุนการศึกษาเกตส์

**ทุนการศึกษาเกตส์** ( หรือชื่อเต็มอย่างเป็นทางการ: Gates Cambridge Scholarships) เป็นทุนการศึกษาที่ก่อตั้งขึ้นโดยมูลนิธิบิลและเมลินดา เกตส์ในปี ค.ศ. 2000 ด้วยการมอบทุนเป็นจำนวนเงิน 210 ล้านดอลลาร์สหรัฐ เพื่อให้นักศึกษาที่สำเร็จการศึกษาที่มีผลงานโดดเด่นจากนอกสหราชอาณาจักรได้มีโอกาสศึกษาต่อที่มหาวิทยาลัยเคมบริดจ์ โดยเป็นทุนมอบให้สำหรับการศึกษาระดับบัณฑิตวิทยาลัยที่มหาวิทยาลัยเป็นระยะเวลาไม่น้อยกว่าหนึ่งปีแต่กำหนดไว้ว่าต้องไม่เกินสี่ปี ทุนการศึกษาดังกล่าวจะรวมถึงค่าเล่าเรียนทั้งหมด, ค่าเผื่อการบำรุงรักษา และเป็นเงินสำรองค่าใช้จ่ายเกี่ยวกับการตัดสินใจในการศึกษากิจกรรมที่เกี่ยวข้อง ซึ่งนักเรียนทุนชุดแรกได้เดินทางไปศึกษาที่มหาวิทยาลัยดังกล่าวในเดือนตุลาคม ค.ศ. 2001

ทุนการศึกษาเกตส์มีโครงสร้างที่คล้ายกันกับทุนการศึกษาโรเดสของมหาวิทยาลัยออกซฟอร์ด แม้ว่าทุนการศึกษาเกตส์เพิ่งจะก่อตั้งในช่วงหลัง แต่ได้รับการเลือกจากส่วนกลางโดยการแข่งขันคัดเลือก โดยมีช่วงระยะเวลาที่ยืดหยุ่นมากกว่าทุนการศึกษาโรเดส และทุนการศึกษามาร์แชล โดยทั่วไปในช่วงสองปีหลัง หรืออาจเป็นสามปีในบางครั้ง

## คุณสมบัติผู้สมัครและหลักเกณฑ์
ผู้สมัครจากประเทศอื่นนอกเหนือจากสหราชอาณาจักร ต่างมีสิทธิ์ที่จะได้รับทุนการศึกษา โดยอยู่ในช่วงระหว่าง 80 ถึง 100 นักเรียนทุนที่ได้รับเลือกในแต่ละปี ซึ่งเป็นจำนวนประมาณ 40 เปอร์เซนต์ที่มาจากสหรัฐอเมริกา เดอะเคมบริดจ์เกตส์ทรัสท์มีจุดมุ่งหมายที่จะเก็บรักษานักเรียนทุนในถิ่นฐานให้ได้ตลอดเวลา ซึ่งนำไปสู่ความผันผวนเล็กน้อยในการได้รับรางวัลทุนการศึกษาใหม่ของในแต่ละปี

มูลนิธิฯต้องทำการมอบทุนตามการอิงความสามารถด้านสติปัญญาของแต่ละบุคคล, ความสามารถในการเป็นผู้นำ ตลอดจนมีความต้องการที่จะให้ความรู้ที่พวกเขาได้รับได้มีส่วนแบ่งปันต่อสังคมทั่วโลก โดยมีเงือนไขว่าต้องให้บริการแก่ชุมชนของพวกเขา และนำความรู้ที่ได้รับมาพัฒนาคุณภาพชีวิตของผู้อื่นให้ดีขึ้น

## เป้าหมาย
มูลนิธิบิลและเมลินดา เกตส์มีเป้าหมายที่จะสร้างเครือข่ายของผู้นำในอนาคตจากทั่วโลก ผู้ซึ่งจะนำวิสัยทัศน์ใหม่และมีความมุ่งมั่นที่จะปรับปรุงคุณภาพชีวิตของประชาชนในแต่ละประเทศให้ดีขึ้น เมื่อเวลาผ่านไป คาดว่านักวิชาการเกตส์เคมบริดจ์จะเป็นผู้นำในการให้ความช่วยเหลือเพื่อแก้ไขปัญหาระดับโลกที่เกี่ยวข้องกับสุขภาพ, ความเท่าเทียม, เทคโนโลยี และการศึกษา ในทุกพื้นที่ที่มูลนิธิได้ดำเนินการเรื่อยมา

## องค์กรนักวิชาการเกตส์

## อ้างอิง

* 

## แหล่งข้อมูลอื่น
* Official website 

หมวดหมู่:ทุนการศึกษา
หมวดหมู่:บิล เกตส์
พระเจ้าซินด๊อก

**พระเจ้าซินด๊อกแห่งซิลลา** (ครองราชย์ ค.ศ. 913 - ค.ศ. 917) กษัตริย์ลำดับที่ 53 แห่งอาณาจักรซิลลา

พระเจ้าซินด็อกสืบเชื้อสายจากตระกูลปาร์คเป็นลูกของของ แดอาชาน กับ องค์หญิงเยคยอม เนื่องจาก พระเจ้าฮโยคง ไม่มีพระราชโอรสจึงได้เลือกพระองค์มาเป็นองค์ชายรัชทายาทแห่งซิลลาและพระองค์เป็นเชื้อสายตระกูลปาร์คของ พระเจ้าอาดัลลา และเป็นพระชามาดาหรือลูกเขยของพระเจ้าฮอนคัง 

ในรัชสมัยของพระองค์นั้นอาณาจักรฮูแพกเจและอาณาจักรแทบงมีอำนาจเป็นอย่างมากทำให้ดินแดนทางภาคตะวันตกเริ่มถูกยึดครองโดยอาณาจักรฮูแพกเจและอาณาจักรแทบง

ในปี ค.ศ. 917 พระเจ้าซินด็อกสิ้นพระชนม์ พระศพของพระองค์ได้ถูกนำไปฝังใกล้กับพระราชวังในเมืองคยองจู

หมวดหมู่:ราชวงศ์ชิลลา
หมวดหมู่:บุคคลในคริสต์ศตวรรษที่ 10
พระนางชินซ็องแห่งชิลลา

**สมเด็จพระราชินีชินซ็องแห่งชิลลา** (; ครองราชย์ ค.ศ. 887 - ค.ศ. 897) เป็นกษัตริย์องค์ที่ 51 แห่ง อาณาจักรชิลลา ในช่วงปี ค.ศ. 887-897 พระนางยังเป็นราชินีลำดับที่ 3 และลำดับสุดท้ายที่ได้ปกครอง ชิลลา ต่อจาก พระนางช็อนด็อก และ พระนางชินด็อก รัชสมัยของพระนางเป็นจุดเริ่มต้นการสิ้นสุดของ อาณาจักรรวมชิลลา และจุดเริ่มต้นของยุค สามอาณาจักรหลัง

## พระราชประวัติ
พระนางชินซ็อง เป็นพระราชธิดาของ พระเจ้าคย็องมุน และ Queen Munui พระขนิษฐาของ พระเจ้าฮ็อนกัง และ พระเจ้าช็องกัง พระนางขึ้นครองบัลลังก์เมื่อพระเชษฐาทั้งสองของพระนางเสด็จสวรรคตโดยไม่มีสายพระโลหิตสืบสายตรง

### รัชสมัย
พระนางชินซ็อง ถูกกล่าวถึงใน ซัมกุก ซากี ในเรื่องความประพฤติที่ผิดศีลธรรมและไร้ศีลธรรมของพระนาง ตั้งแต่การรับสินบนไปจนถึงการนำผู้ชายเข้ามาในวังและมีสัมพันธ์กับพวกเขา นอกจากนี้พระนางยังมีความสัมพันธ์กับผู้บังคับบัญชาระดับสูง ซัมกุก ซากี เขียนโดยพวกลัทธิขงจื๊อ ซึ่งมีทัศนคติเชิงลบต่อการปกครองของสตรี

ในทางตรงกันข้าม ตามบันทึกของ ชเว ชี-ว็อน ปราชญ์และกวีในช่วงปลายยุค อาณาจักรรวมชิลลา ว่าพระนางเป็นพระราชินีที่ใจดีไม่มีความโลภ

ในรัชสมัยของพระองค์ ความสงบเรียบร้อยของประชาชนก็พังทลายลง ไม่สามารถเก็บภาษีได้อีกต่อไปและระบบเกณฑ์ทหารล้มเหลว ยัง กิล ทางตะวันตกเฉียงเหนือและ คย็อน ว็อน ทางตะวันตกเฉียงใต้ได้อาศัยประโยชน์จากความระส่ำระสายนี้ก่อกบฏและก่อตั้งอาณาจักรของตนเอง

ในปี ค.ศ. 895 ราชินีชินซ็อง ได้สถาปนา คิม โย พระราชโอรสนอกราชบัลลังก์ของ พระเจ้าฮ็อนกัง เป็นรัชทายาท เมื่อวันที่ 4 กรกฎาคม ค.ศ. 897 พระนางสละราชบัลลังก์และเสด็จสวรรคตในวันที่ 31 ธันวาคม ค.ศ. 897 พระนางถูกฝังไว้ทางเหนือของวัด ซาจาซา ใน คย็องจู

## อ้างอิง

หมวดหมู่:ราชวงศ์ชิลลา
หมวดหมู่:บุคคลในคริสต์ศตวรรษที่ 9
หมวดหมู่:พระมหากษัตริย์ผู้ทรงสละราชสมบัติ
เม่นต้นไม้

**เม่นต้นไม้** หรือ **เม่นบราซิล** () เป็นสัตว์เลี้ยงลูกด้วยนมชนิดหนึ่ง มีชื่อวิทยาศาสตร์ว่า *Coendou prehensilis* เป็นสัตว์ฟันแทะจำพวกเดียวกับเม่น มีถิ่นกำเนิดอยู่ในป่าดิบชื้นในทวีปอเมริกาใต้ แถบประเทศโบลิเวีย, บราซิล, ตรินิแดดและโตเบโก, ตอนเหนือของอาร์เจนตินา, เวเนซุเอลา, กายอานา และมีรายงานพบในเอกวาดอร์ด้วย 

มีลักษณะจมูกและปากเล็กแหลม ฟันแหลมคม สำหรับขบเคี้ยวอาหารและใช้เป็นอาวุธสำหรับต่อสู้ป้องกันตัวในบางครั้ง ดวงตากลมโตสีดำ ใบหูขนาดเล็ก รับฟังเสียงรอบข้างได้ดี ทั่วทั้งร่างกายปกคลุมด้วยหนามสั้นหนา ปลายหนามด้านบนสีขาวหรือสีเหลืองเข้มผสม ส่วนโคนหนามซึ่งติดกับผิวหนังเป็นสีเทา  ขาคู่หน้า ยาวกว่าคู่หลังเล็กน้อย แต่ละข้างมี 4 นิ้ว และเล็บที่แหลมคมสำหรับแกะเปลือกไม้และขุดรากพืชบางชนิด กิ่งไม้ขนาดเล็กรวมทั้งผลไม้สดเป็นอาหาร ส่วนหางยาวและค่อนข้างแข็งแรงจะใช้จับกิ่งก้านขณะเคลื่อนไหว 

ใช้ชีวิตส่วนใหญ่อยู่บนต้นไม้ มีนิสัยขี้อาย ชอบใช้ชีวิตอยู่ตามลำพังตัวเดียว ออกหากินในเวลากลางคืน กลางวันจะพักผ่อนหลับนอนอยู่ตามโพรงไม้ บางครั้งอาจพบอยู่ตามโพรงดินที่ขุดลึกไป 6-10 เมตร  ขนาดโตเต็มที่ขนาดลำตัวมีความยาว 300-600 มิลลิเมตร และหางจะมีความยาวเกือบเท่าขนาดลำตัวหรือยาวเพิ่มอีก 330-485 มิลลิเมตร น้ำหนักตัวเฉลี่ย 2-5 กิโลกรัม  ตกลูกครั้งละตัวเดียว  เม่นต้นไม้แรกเกิดถูกปกคลุมด้วยเส้นขนสีแดงและหนามเล็ก ๆ ที่จะแข็งตัวเร็วหลังจากเกิด

มักส่งเสียงร้องเมื่อพบอันตรายใกล้ตัวคล้ายเสียงร้องไห้ เมื่อพบกับศัตรูจะขดตัวกลมคล้ายลูกบอลคล้ายตัวลิ่น

ในประเทศไทย เม่นต้นไม้ถูกนำเข้ามาแสดงครั้งแรกในวันปลาสวยงามแห่งชาติ ที่ห้างเดอะมอลล์ งามวงศ์วาน ระหว่างวันที่ 2 ตุลาคม จนถึง 10 ตุลาคม พ.ศ. 2553
## อ้างอิง
*เม่นบราซิล สัตว์ขี้อายไทยตั้งฉายา..."เม่นต้นไม้"

## แหล่งข้อมูลอื่น

หมวดหมู่:สัตว์ที่พบในทวีปอเมริกาใต้
หมวดหมู่:วงศ์เม่นโลกใหม่
พระเจ้าคยองมยอง

**พระเจ้าคยองมยองแห่งซิลลา** (ครองราชย์ ค.ศ. 917 - ค.ศ. 924) กษัตริย์ลำดับที่ 54 แห่งอาณาจักรซิลลา

พระเจ้าคยองมยอง เป็นพระราชโอรสองค์โตของพระเจ้าซินด๊อกกับพระมเหสีอึยซอง ในรัชสมัยที่พระองค์ขึ้นครองราชย์นั้นอาณาจักรฮูแพกเจและอาณาจักรแทบง โจมตีอาณาจักรซิลลาจนทำให้ราษฎรเดือดร้อนเป็นอย่างมาก

ในปี ค.ศ. 918 วังกอน ได้สังหารพระเจ้ากุงเยแห่งอาณาจักรแทบง และตั้งตนเป็นกษัตริย์องค์ใหม่แห่งอาณาจักรแทบง พระองค์จึงได้ร่วมมือกับวังกอนในการขับไล่กองทัพฮูแพกเจที่พระราชวังแทยา ภายหลังวังกอนได้หันมาโจมตีอาณาจักรซิลลาอีกครั้งโดยการตั้งฐานกำลังรอบทะเลทรายซิลลา ทำให้พระเจ้าคยองมยองทรงหวั่นเกรงต่อทัพของวังกอนอย่างมาก

พระเจ้าคยองมยองพยายามขอกำลังทหารจากจีนมาช่วยในการทำสงครามกับอาณาจักรฮูแพกเจและอาณาจักรแทบงโดยการส่งบรรณาการไปยังจีน แต่ก็ไม่เป็นผลสำเร็จเนื่องจากจีนก็กำลังประสบภัยสงครามเช่นกัน

ภายหลังในปี ค.ศ. 924 พระเจ้าคยองมยองสิ้นพระชนม์พระศพของพระองค์ถูกนำไปฝังทางทิศเหนือของวัดฮวางบกซา

หมวดหมู่:ราชวงศ์ชิลลา
หมวดหมู่:บุคคลในคริสต์ศตวรรษที่ 10
พระเจ้าคยองแค

**พระเจ้าคยองแคแห่งซิลลา** (ครองราชย์ ค.ศ. 924 - ค.ศ. 927) กษัตริย์ลำดับที่ 55 แห่งอาณาจักรซิลลา

พระเจ้าคยองแค เป็นพระราชโอรสของพระเจ้าซินด็อกกับพระมเหสีอึยซองและเป็นพระอนุชาของพระเจ้าคยองมยอง พระองค์ได้ขึ้นเป็นกษัตริย์เนื่องจากพระเจ้าคยองมยองไม่มีรัชทายาทสืบราชบัลลังก์

พระเจ้าคยองแคเสด็จขึ้นครองราชบัลลังก์ท่ามกลางการสู้รบของสามอาณาจักรคือ อาณาจักรซิลลา อาณาจักรฮูแพกเจและอาณาจักรแทบงรัชสมัยของพระองค์ พระเจ้าคยอน ฮวอน นำทัพเข้ายึดภาคใต้ของ อาณาจักรซิลลาได้สำเร็จทำให้พระเจ้าคยองแคไม่สามารถบริหารราชกิจได้เกิดความวุ่นวายทั่วอาณาจักร

ในปี ค.ศ. 927 กองทัพของพระเจ้าคยอน ฮวอน แห่งอาณาจักรฮูแพกเจได้ทำการโจมตีเมืองคยองจูซึ่งเป็นเมืองหลวงของอาณาจักรซิลลาและในเวลาไม่นานก็สามารถยึดพระราชวังเมืองคยองจูและอาณาจักรซิลลาได้สำเร็จ พระเจ้าคยอน ฮวอน ให้พระเจ้าคยองแคมาพบที่ตำหนักโพซอกจอง โดยมีรับสั่งให้พระเจ้าคยองแคยอมจำนนต่ออาณาจักรฮูแพกเจโดยให้เป็นเมืองขึ้น แต่พระเจ้าคยองแคปลิดชีพพระองค์เองแทนที่จะยอมแพ้ต่อพระเจ้าคยอน ฮวอน พระเจ้าคยอน ฮวอนได้แต่งตั้งพระเจ้าคยองซุนขึ้นเป็นกษัตริย์พระองค์ใหม่แห่งซิลลา และกลับไปยังเมืองจอลลาเมืองหลวงของอาณาจักรฮูแพกเจ

หลังจากพระเจ้าคยองแคสิ้นพระชนม์นั้น พระศพของพระองค์ถูกนำไปฝั่งที่นัมซาน หลุมพระศพของพระองค์ถูกเรียกว่า **แฮมงนยอง**

หมวดหมู่:ราชวงศ์ชิลลา
หมวดหมู่:บุคคลในคริสต์ศตวรรษที่ 10
พระเจ้าคยองซุน

**พระเจ้าคยองซุนแห่งซิลลา** (ครองราชย์ ค.ศ. 927 - ค.ศ. 935) ทรงเป็นกษัตริย์แห่งอาณาจักรซิลลา หนึ่งใน สามก๊กแห่งเกาหลี ทรงเป็นกษัตริย์ลำดับที่ 56 และทรงเป็นกษัตริย์พระองค์สุดท้าย แห่งอาณาจักรซิลลา

พระเจ้าคยองซุนเป็นทายาทรุ่นที่ 6 ของพระเจ้ามุนซองพระองค์เป็นโอรสขององค์ชายฮโยจองกับองค์หญิงคเยอา ซึ่งองค์หญิงคเยอาเป็นพระราชธิดาของพระเจ้าฮอนคัง พระองค์มีพระชายาคือพระมเหสีจอกบัง(죽방부인) พระราชโอรสองค์โตคือ องค์ชายมาอึย รัชทายาทแห่งอาณาจักรซิลลาและพระราชโอรสองค์รองคือ องค์ชายบอมคง

พระเจ้าคยองซุนขึ้นครองราชย์เป็นกษัตริย์แห่งอาณาจักรซิลลาได้เนื่องจากได้รับการแต่งตั้งจากพระเจ้าคยอน ฮวอนแห่งอาณาจักรฮูแพกเจ หลังจากที่กองทัพของฮูแพกเจเข้ายึดครองเมืองคยองจูและอาณาจักรซิลลาในปี ค.ศ. 927 นั้นอาณาจักรซิลลาจึงอยู่ในฐานะเมืองขึ้นของอาณาจักรฮูแพกเจ และในปี ค.ศ. 935 พระเจ้าคยอน ฮวอนแห่งอาณาจักรฮูแพกเจสิ้นพระชนม์ทำให้พระเจ้าแทโจแห่งโครยอนำทัพเข้ายึดครองอาณาจักรซิลลาต่อจากอาณาจักรฮูแพกเจ และตั้งเปลี่ยนชื่ออาณาจักรจากอาณาจักรแทบงเป็นอาณาจักรโครยอ และพระเจ้าคยองซุนได้สละราชบัลลังก์รวมเข้ากับอาณาจักรโครยอ โดยพระเจ้าคยองซุนได้อภิเษกกับองค์หญิงนักรังพระราชธิดาของพระเจ้าแทโจแห่งโครยอ

หลังจากพระองค์สละราชบัลลังก์ลงพระเจ้าแทโจแห่งโครยอได้รวมอาณาจักรซิลลา อาณาจักรอาณาจักรฮูแพกเจ และอาณาจักรโครยอเข้าเป็นอาณาจักรเดียว พระเจ้าคยองซุนทรงใช้ชีวิตที่เหลืออยู่ที่พระราชวังเล็กๆนอกเมืองแคซอง ซึ่งเป็นเมืองหลวงของอาณาจักรโครยอกับพระชายาทั้งสองพระองค์คือพระมเหสีจอกบังและองค์หญิงนักรังอย่างมีความสุข

และในปี ค.ศ. 978 พระเจ้าคยองซุนเสด็จสวรรคตในพระราชวังของพระองค์อย่างสงบ และนำมาซึ่งความโศกเศร้าของเหล่าประชาชนโครยอเชื้อสายซิลลาเป็นอย่างมาก พระศพของพระองค์ได้ถูกฝังที่ จางทัน-มยอน เมืองยอนชอน จังหวัดคยองกิ ประเทศเกาหลีใต้ในปัจจุบัน

ตามบันทึกซัมกุก ซากิ องค์ชายมาอึย พระราชโอรสของพระเจ้าคยองซุน องค์รัชทายาทองค์สุดท้ายแห่งอาณาจักรซิลลา คัดค้านการรวมอาณาจักรของพระเจ้าคยองซุน พระองค์จึงได้ออกบวชเป็นฤๅษีที่ภูเขาคอมคัง

## อ้างอิง

หมวดหมู่:ราชวงศ์ชิลลา
หมวดหมู่:บุคคลในคริสต์ศตวรรษที่ 10
พระเจ้าฮโยคง

**พระเจ้าฮโยคงแห่งซิลลา** (ค.ศ. 885–912) พระนามส่วนพระองค์ **คิม โย** เป็นกษัตริย์ลำดับที่ 52  แห่งอาณาจักรซิลลาของเกาหลี พระองค์เป็นพระราชโอรสนอกสมรสในพระเจ้าฮ็อนคังกับพระชายาอึยมย็อง พระองค์อภิเษกกับธิดา*[[อีชาน]]*นามอูคย็อม ในรัชสมัยของพระองค์พบเห็รการล่มสลายของอำนาจชิลลาในภูมิภาคทางเหนือและตะวันตก เนื่องจากขุนศึกอย่างกุงเยและกย็อน ฮว็อนขึ้นมามีอำนาจ สมัยนี้รู้จักกันในชื่อสามอาณาจักรหลัง เกิดการแตกสลายของอาณาจักรชิลลา เนื่องจากโคกูรยอและแพ็กเจที่เคยพ่ายแพ้ ฟื้นตัวเป็นอาณาจักรแทบงและฮูแพกเจ เริ่มขยายอำนาจไปทางตะวันตกและเหนือในบริเวณที่เคยเป็นของอาณาจักรรวมชิลลา

ในปี ค.ศ. 905 เมืองจองนยองที่อยู่ทางภาคตะวันออกเฉียงเหนือของอาณาจักรซิลลานั้นถูกอาณาจักรแทบงเข้ายึดครอง และในปี ค.ศ. 907 พระเจ้าคยอน ฮวอน ได้นำทัพของอาณาจักรฮูแพกเจเข้ายึดพระราชวังในเมืองอิลซอนทางตอนของอาณาจักรซิลลา เมื่ออาณาจักรซิลลาถูกโจมตีบ่อยครั้งเข้าพระเจ้าฮโยคงหันมาดื่มสุราและขาดการดูแลราชกิจบ้านเมืองทำให้ อาณาจักรซิลลา เกิดความวุ่นวายขึ้น และในปี ค.ศ. 912 พระเจ้าฮโยคงสิ้นพระชนม์ พระศพของพระองค์ได้ถูกนำไปฝั่งที่บริเวณทิศเหนือของวัดซาจาซา

## อ้างอิง

หมวดหมู่:ราชวงศ์ชิลลา
หมวดหมู่:บุคคลในคริสต์ศตวรรษที่ 10
เบี้ยแก้

thumb|200px|เบี้ยแก้

**เบี้ยแก้** หมายถึง เครื่องรางของขลังชนิดหนึ่งสำหรับแก้คุณไสย มนต์ดำ และยาสั่ง ทำด้วยเบี้ยจั่นซึ่งเป็นหอยทะเลชนิดหนึ่ง บรรจุปรอทเอาไว้ภายใน แล้วปลุกเสกด้วยอาคม
และที่สำคัญผู้ครอบครองจะต้องคิดดีทำดีจึงมีฤทธิ์การป้องกันคุณไสยได้ดียิ่งขึ้นมิเช่นนั้นอาจป้องกันไม่ได้ในบางที
หมวดหมู่:วัตถุมงคล
หมวดหมู่:ความเชื่อไทย
อ็องบาซัก

**อ็องบาซัก** (; ) เป็นเมืองในจังหวัดโอต-เวียนซึ่งอยู่ในแคว้นลีมูแซ็ง ทางตะวันตกของประเทศฝรั่งเศส

## ดูเพิ่ม
*http://www.frenchpropertylinks.com/Limousin/Ambazac.htm 

## อ้างอิง
*INSEE

 

หมวดหมู่:เมืองในจังหวัดโอต-เวียน
ณัฏฐพงษ์ ชาติพงศ์

**ณัฏฐพงษ์ ชาติพงศ์** (เกิด 15 ธันวาคม 2529) เป็นนักแสดงและพิธีกรชายชาวไทย เป็นที่รู้จักจากบท ลิงค์ ในซิตคอมเรื่องบ้านนี้มีรัก และบท เต๋อ จากภาพยนตร์เรื่องสี่แพร่ง, ห้าแพร่ง และพี่มาก..พระโขนง

## ประวัติ
ณัฏฐพงษ์มีชื่อเล่นว่า ฟรอยด์ เกิดเมื่อวันที่ 15 ธันวาคม 2529 จบการศึกษาระดับมัธยมศึกษาจากโรงเรียนสตรีวิทยา 2 และระดับปริญญาตรีจากคณะวารสารศาสตร์และสื่อสารมวลชน มหาวิทยาลัยธรรมศาสตร์

## เข้าสู่วงการ
ณัฏฐพงษ์เริ่มต้นเข้าสู่วงการจากการร่วมแสดงในภาพยนตร์ตลกวัยรุ่นเรื่องมอ ๘ (2549) โดยรับบทเป็น พายัพ นักเรียนจอมกะล่อน ในปีเดียวกัน เขาได้เข้าสู่วงการโทรทัศน์เป็นครั้งแรกในละครซิตคอมเรื่องบ้านนี้มีรัก โดยรับบทเป็น ลิงค์ ภัคพล อยู่เจริญยิ่ง จนเริ่มเป็นที่รู้จัก จากนั้นจึงเริ่มเป็นที่รู้จักมากขึ้นจากบท เต๋อ ในภาพยนตร์เรื่องสี่แพร่ง (2551) ตอน คนกลาง ตามมาด้วย ห้าแพร่ง (2552) ตอน คนกอง โดยยังคงรับบทเป็น เต๋อ ก่อนจะมารับบทพระเอกเต็มตัวเป็นครั้งแรกในภาพยนตร์เรื่องกระดึ๊บ (2553) โดยรับบทเป็น สมหมาย ซึ่งเขาเผยว่าได้รับวิชาตลกมาจาก จาตุรงค์ มกจ๊ก ซึ่งแสดงนำและเป็นผู้กำกับด้วยรวมถึงจิ้ม ชวนชื่น

ก่อนจะมาโด่งดังจากภาพยนตร์ไทยรายได้สูงสุดตลอดกาลเรื่องพี่มาก..พระโขนง (2556) โดยยังคงรับบท เต๋อ ร่วมกับ 3 เพื่อนรักที่แสดงร่วมกันมาตั้งแต่ สี่แพร่ง และห้าแพร่ง อย่างเผือก พงศธร จงวิลาส (เผือก), เชน อัฒรุต คงราศรี (ชิน) และบอมบ์ กันตพัฒน์ เพิ่มพูนพัฒนสุข (เอ) และมีผลงานเรื่อยมาจนถึงปัจจุบัน

## ชีวิตส่วนตัว
ณัฏฐพงษ์เคยคบหาดูใจกับหลิน มชณต สุวรรณมาศ นางแบบชื่อดังก่อนจะเลิกรากันไปเมื่อปี 2556 จากนั้นจึงมาคบหากับแพรว คณิตกุล เนตรบุตร นานถึง 5 ปีก่อนจะเลิกรากันไปเมื่อประมาณปี 2562

## คดีความ
ในช่วงเดือนพฤศจิกายน 2562 ณัฏฐพงษ์ถูกกล่าวหาว่ามอมยานักศึกษาสาวคนหนึ่งด้วยเยลลี่กัญชา โดยเขาได้ยืนยันความบริสุทธิ์ใจของตัวเองว่าเป็นแค่พยานที่อยู่ในเหตุการณ์ ก่อนที่จะพ้นมลทินจากข้อกล่าวหานี้ในช่วงเดือนมกราคม 2563

## ผลงาน
### ภาพยนตร์

## อ้างอิง

หมวดหมู่:บุคคลที่เกิดในปี พ.ศ. 2529
หมวดหมู่:บุคคลที่ยังมีชีวิตอยู่
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:พิธีกรชาวไทย
หมวดหมู่:บุคคลจากโรงเรียนสตรีวิทยา ๒ ในพระราชูปถัมภ์ฯ
หมวดหมู่:บุคคลจากคณะวารสารศาสตร์และสื่อสารมวลชน มหาวิทยาลัยธรรมศาสตร์
แพสชัน

**แพสชัน** () เป็นเพลงที่ขับร้องโดย ฮิคารุ อุทาดะ ซึ่งปล่อยซิงเกิ้ลนี้เมื่อวันที่ 14 ธันวาคม พ.ศ. 2548 ถูกนำไปใช้ประกอบเกม Action-RPG ชื่อดังของค่ายสแควร์เอนิกซ์ เกมคิงดอมฮารตส์ II ซึ่งได้รับเสียงตอบรับที่ดีจากแฟนเพลงและประสบความสำเร็จมากมาย

เพลงนี้มีเวอร์ชันภาษาอังกฤษด้วยคือ แซงจัวรี่ (Sanctuary)

หมวดหมู่:ซิงเกิลในปี พ.ศ. 2548
หมวดหมู่:เพลงของฮิการุ อูตาดะ
ปูร์โร

thumb|200px|ปูร์โร ภาชนะดื่มไวน์

**ปูร์โร** () เป็นแก้วไวน์ดั้งเดิมของแคว้นกาตาลุญญาในประเทศสเปน มีรูปร่างก้ำกึ่งระหว่างขวดไวน์กับเหยือกน้ำ ส่วนบนของแก้วมีลักษณะแคบคล้ายคอขวดจึงใช้จุกคอร์กปิดได้ ขณะที่ส่วนซึ่งใช้รินเหมือนเหยือกนั้นจะยื่นยาวออกมาข้างแก้ว และค่อย ๆ เล็กแคบลง ทำให้ไวน์สัมผัสกับอากาศน้อยมาก

หมวดหมู่:บรรจุภัณฑ์
เดอร์มอยด์ซีสต์

**เดอร์มอยด์ซีสต์** () เป็นซีสต์ที่เกิดจากเซลล์ผิวหนังซึ่งจัดวางอยู่ผิดตำแหน่ง มักเกิดขึ้นตั้งแต่กำเนิดหรือวัยเด็ก ซีสต์ชนิดนี้มีส่วนประกอบเหมือนผิวหนังมากที่สุด ผนังของซีสต์ประกอบด้วยเซลล์ผิวหนัง เส้นผม ต่อมเหงื่อ และต่อมไขมัน ลักษณะของซีสต์เป็นก้อนกลมและมักมีปอยผม เล็บ กระดูก หรือไขมันอยู่ภายใน

ตำแหน่งที่พบได้แก่ บริเวณหางคิ้ว จมูก หนังศีรษะ หรือบางครั้งอาจพบได้ในท้อง
## การรักษา
รักษาโดยผ่าตัดออกทั้งหมด หากเป็นไปได้แพทย์จะพยายามเอาออกทั้งชิ้นโดยไม่ให้ซิสต์แตก เนื่องจากมีความเสี่ยงที่เศษเล็กๆ ของเนื้อซิสต์ที่ตกลงไปในร่างกาย จะเจริญขึ้นมาเป็นซิสต์ใหม่ได้อีก

มีการตรวจพบเดอร์มอยด์ซีสต์พร้อมกับการตั้งครรภ์มากขึ้นเรื่อยๆ จึงเป็นปัญหาในการตัดสินใจของผู้ทำการรักษาซึ่งต้องชั่งน้ำหนักระหว่างความเสี่ยงของการผ่าตัดและการระงับความรู้สึก กับความเสี่ยงของการปล่อยให้มีก้อนปีกมดลูกเอาไว้ แหล่งข้อมูลหลายที่ระบุว่าหากพบมีเดอร์มอยด์ซีสต์ที่รังไข่ทั้งสองข้างขณะตั้งครรภ์ และมีขนาดเกินกว่า 6 เซนติเมตร อาจสมควรผ่าตัดรักษา โดยนิยมผ่าตัดผ่านการส่องกล้อง และควรทำในช่วงไตรมาสที่ 2 ของการตั้งครรภ์หากเป็นไปได้
## ดูเพิ่ม
* ซีสต์

## อ้างอิง

หมวดหมู่:วิทยามะเร็ง
พระเจ้ากูอีซิน

**พระเจ้ากูอีซินแห่งแพ็กเจ** ครองราชย์ ค.ศ. 420 - ค.ศ. 427 ทรงเป็นกษัตริย์แห่งอาณาจักรแพ็กเจหนึ่งในสามก๊กแห่งเกาหลี ทรงเป็นกษัตริย์ลำดับที่ 19 แห่งอาณาจักรแพ็กเจ พระองค์เป็นพระราชโอรสในพระเจ้าจอนจีกับพระมเหสีพันซูแห่งอาณาจักรแพ็กเจ

ในปี ค.ศ. 420 ราชวงศ์ลั่วซ่งบนจีนแผ่นดินใหญ่ได้ส่งทูตมาเจริญสัมพันธไมตรีกับอาณาจักรแพ็กเจและอาณาจักรใกล้เคียง ปี ค.ศ. 424 พระเจ้ากูอีซินทรงส่งทูตไปยังลั่วซ่งเพื่อเจริญสัมพันธไมตรี ค.ศ. 425 ราชวงศ์ลั่วซ่งได้สรรเสริญพระเจ้ากูอีซินว่าเป็นกษัตริย์ที่ยิ่งใหญ่แห่งตะวันออก ความสัมพันธ์ของลั่วซ่งกับแพกเจมีขึ้นเพื่อถ่วงดุลอำนาจของอาณาจักรโคกูรยอทางตอนเหนือ  

## พงศาวลี



## อ้างอิง

* Best, J.W.  (1979).  "Notes and questions concerning the *Samguk sagi*'s chronology of Paekche's kings Chonji, Guishin, and Piyu".  *Korean Studies* 3, 125&ndash;134.

หมวดหมู่:ราชวงศ์แพ็กเจ
หมวดหมู่:บุคคลในคริสต์ศตวรรษที่ 5
พระเจ้าบียู

**พระเจ้าบียูแห่งแพกเจ** ครองราชย์ ค.ศ. 427 - ค.ศ. 455 ทรงเป็นกษัตริย์แห่งอาณาจักรแพ็กเจหนึ่งในสามก๊กแห่งเกาหลี ทรงเป็นกษัตริย์ลำดับที่ 20 แห่งอาณาจักรแพ็กเจ 

พระเจ้าบียูแห่งแพ็กเจเป็นพระราชโอรสในพระเจ้ากูอีซิน กษัตริย์พระองค์ก่อน ในปี ค.ศ. 433 และ ค.ศ. 434 พระองค์ได้ส่งทูตไปยังอาณาจักรชิลลาเพื่อสร้างความสัมพันธ์ แต่ในขณะนั้นชิลลาเป็นเมืองที่อยู่ภายอำนาจของอาณาจักรโคกูรยอ จนชิลลาจึงต้องสร้างสัมพันธ์กับแพกเจเพื่อให้หลุดจากอำนาจของอาณาจักรโคกูรยอ

## พงศาวลี



## อ้างอิง

* Best, J.W.  (1979).  "Notes and questions concerning the *Samguk sagi*'s chronology of Paekche's kings Chonji, Guishin, and Piyu".  *Korean Studies* 3, 125&ndash;134.

หมวดหมู่:ราชวงศ์แพ็กเจ
หมวดหมู่:บุคคลในคริสต์ศตวรรษที่ 5